REIGANO ADMINISTRACIJA KAREIVIO PALEIDIMAS
KRUIZO ATŠAUKIMAS
- Labas rytas. - Labas rytas.
Kas čia?
Turi pasirašyti.
Ką? Atšauki mūsų kruizą į Bahamas?
Jei tu vėl skrisi į kosmosą, ši kelionė - beprasmė, sutinki?
- Pala, ką? - Kurią misiją pasirinksi?
Mėnulyje jau buvai, vadinasi, jis išbraukiamas.
„Skylab“, pats žinai, veikia puikiai,
tačiau tau tai - pernelyg nuobodu.
Todėl spėju, jog tai bus pirmas „Pathfinder“ skrydis, taip?
Juk pats žinai, tai - pati pažangiausia technologija,
ir ten - pilna to, kas gali sugesti.
Tikra lakūno bandytojo svajonė.
Karen, aš neskrisiu. Esu visiškai patenkintas...
Ne, nesi, Edai.
Vakar tai pasakei labai aiškiai.
Apie ką tu?
Sakei, kad sau pažadėjai,
jog daugiau niekada nepaliksi manęs ir Kelės,
kad ir ką dėl to tektų paaukoti.
Liaukis. Aš susinervinau, pasikarščiavau.
Ir pasakei būtent tai, ką iš tiesų jautei.
- Aš norėjau pasakyt... - Žinau, Edai.
Ir ne tik... dėl to.
Manai, nepastebiu, kokiu žvilgsniu palydi kiekvieną startą?
Arba kaip kalbi apie „Pathfinder“?
Mes užauginome nuostabią dukterį.
Ir tu buvai šalia visą šį laiką.
Ji išvyksta įgyvendinti savo svajonių,
tai kodėl tu negali įgyvendinti savųjų?
Tau bus sunku, aš negaliu šitaip.
Aš susitvarkysiu.
Tačiau žinok, jog šįkart bus kitaip.
Dabar aš turiu savo verslą.
Todėl negalėsiu kiaurą parą sėdėti prie ryšio pulto ir nerimauti dėl tavęs.
Nieko nepagalvok, aš tave palaikau.
Labai palaikau.
Tačiau nesileisiu, kad tai įsiurbtų mane visą.
Aš nebegaliu.
Tuomet...
Aš negaliu skristi.
Taip, gali.
Negi manai, jog ištversi darbą kontoroje nuo 8 iki 18 val.
likusius 15 metų?
Tu rimtai manai...
Taip. Manau.
Sakiau, kad susitvarkysiu.
Taip ir bus.
PILOTAI
MISIJOS SPECIALISTAI
„PATHFINDER“ JUNGTINĖS VALSTIJOS
„PATHFINDER“
Kartais geriau liautis grąžius rankas
ir skristi, antraip nieko nebus.
Supratau, Gordo.
Smagu, kad grįžti.
Ir man smagu.
Pasiilgau ryžtingų lakūnų bandytojų.
Aha, mums patinka spaust iki galo, tiesa.
Amen.
Ar tau tinka šis skafandras, Gordo?
Jei ne, galim įvilkti tave į seną A7LB.
Man patinka.
Galiu aukščiau pakelt rankas.
Tačiau toks įspūdis, jog esu it vėžlys kiaute.
Tokia patvarumo kaina.
Tik gerai pajausk, ar tau patogu.
Nes jį teks vilkėti ilgą laiką.
Mielai vilkėsiu ir tave prisiminsiu.
Tu nepasiduodi, tiesa?
Žavesio, taip sakant, nestokoju.
Dar šalmas, ir galėsi eit siausti.
Greičiau jau.
Kaip tu? Ar viskas gerai?
Negirdžiu tavęs.
Ryšys įjungtas.
Gordo, kaip tu ten?
Puikiai.
Ryšys buvo nutrūkęs.
- Išmušė prakaitas. - Taip, čia - šiltoka.
Pakeisim ryšio įrangą ir pratęsim po dešimties minučių.
Nieko nebus.
Gal šiai dienai baikim.
Ką tik prisiminiau, kad man reik bėgt į 9-tą korpusą.
Dar į tūliką užsuksiu, nenoriu naudot skafandro MAG.
Prašau tavęs, Deni, prižiūrėk ją ten.
Žinau, Anapolis pasikeitė ir visa kita,
bet ne tiek.
Neleisk, kad tie mičmanai šaipytųsi iš mano dukters, gerai?
Klausau, pone.
Ei! Kur neši?
- Labas, Bobai. - Labas, Bobai.
Labas, Bobai!
Po taurelę.
Ir ką švenčiame?
Na...
du seniai pagal įgūdžių testo rezultatus užėmė dvi pirmąsias vietas.
Išgerkim už tai.
Jūs abu puikiai pasirodėte.
Nušluostėt nosis tiems spuoguotiems naujokams.
Nieko kita ir nesitikėjau.
Gerai, o už ką gersim dabar?
Už žmogų, kurį gerai pažįstate, mylite ir be galo gerbiate.
Jis - vienas puikiausių,
jei ne pats puikiausias mūsų laikų astronautas
nusprendė vėl skrist į kosmosą kaip „Pathfinder“ įgulos vadas.
Neilas Armstrongas?
Frenkas Sedžvikas.
Velniop jus. Skrendu aš.
Jau girdėjom.
Taip, gandas greit pasklido.
Juk sakei, kad kosmoso nepasiilgai ir skristi netrokšti?
Jūs mane įkvėpėte.
Ir paskyrei sau „Pathfinder“.
Smagu būti karaliumi.
Ką galiu pasakyt? Tiesiog turiu gerą akį talentams, kaip jums, pavyzdžiui.
Aš rimtai kalbėjau. Jūs puikiai pasirodėte.
Juk suprantu, kad nėra labai paprasta
po šitiekos metų įšokt į trasą visu pajėgumu
ir dar kad tai atrodytų lengva.
Įspūdinga.
Ar viskas gerai, Gordo?
Taip.
Nieko neturi man pasakyti?
Ne.
Gerai.
Tiesiog... Aš...
Šiandien, matuodamasis skafandrą, pasijutau keistai.
- Keistai? Kur? - Kaip?
Nieko ypatingo. Tiesiog...
Pasijutau įspraustas, ėmiau dusti ir...
man teko...
Teko nusiimti šalmą.
- Taip. - Ar dar kam nors pasakei?
Baik tu, ne.
Ar nieko nematei?
O, ne. Nieko panašaus.
Patikėk, sakau,
pasijutau truputį nejaukiai.
Taip.
Klausyk, tai nutiko prieš devynerius metus.
Tu jau - kitas žmogus.
- Žinau. - Esi pasikeitęs.
Atlikai terapiją. Padirbėjai su savimi.
O, taip. Žinoma.
Pagaliau paleidai Treisę.
Tavo reikalai - vis geryn, bičiuli. Tu vėl tampi tokiu, kokiu buvai!
Taip. Jau seniai nesijaučiau taip gerai.
- Man tiesiog trumpam užėjo ir tiek. - Taip.
Nieko tokio.
- Puiku. Džiaugiuosi. - Nieko tokio.
Kaip tu laikaisi?
Gerai. Smagu vėl įsisukt į šį ratą.
Ryt važiuoju į Dalasą, pas Kleitono seserį.
Turiu kai kokių šeiminių reikalų.
Labai nenoriu.
Aišku.
Taigi, Edai, jei jau tu išskrendi,
kas perims astronautų skyrių?
Mole?
Edai? Čia tu?
Taip.
Užeik. Aš - čia.
Visada palieki duris nerakintas, kai maudaisi viena?
Kas sako, kad aš - viena?
Tai bent. Vyriausiojo astronauto vizitacija.
Ir kuo nusipelniau tokios garbės?
Tu ir vėl nepasirodei golfo aikštyne, todėl, pamaniau, užsuksiu.
Taip. Pasiimsi alaus prieš atskleisdamas tikrąją priežastį ar...
Ne. Pakaks alaus.
Atleisk, kad liksiu gulėt. Gravitacija - dalykas rimtas.
Aš atėjau tam, kad pakviesčiau tave į darbą.
Šis pašėlęs, laimingas, laisvas gyvenimas turi baigtis.
Kodėl įtariu, kad man tai nepatiks?
Nes pažįsti mane.
Noriu, kad taptum astronautų skyriaus vadove.
Aš - astronautų skyriaus vadovė? Kuriems galams?
Na, esu paskirtas vadovauti „Pathfinder“ įgulai.
Tai bent.
Tu pats pasiėmei bilietą į kiečiausią dešimtmečio kelionę?
Taip. Kaip man ir patarei.
Jėzau Kristau. Juk turėjai neklausyti mano patarimo.
Aš juokavau.
Bet buvai teisi.
Tai, jog galiu paskirti sau misijas - vienas puikiausių šio darbo pliusų.
Gana ambicingas sprendimas, Edai.
Juk nesi pilotavęs daugkartinio naudojimo erdvėlaivio.
Niekas nėra pilotavęs „Pathfinder“.
Pureni sau dirvą didžiausiai nesėkmei.
Tu, kaip visada, optimistė.
Tai ką pasakysi?
Šiam erškėčių vainikui sakau „ne“.
Neignoruok pliusų.
Paslaugų ištroškusiųjų pagarba.
Galimybė atkeršyt visiems, kas perėjo tau kelią.
Skamba linksmai.
Bet ne. Ne.
Aš noriu tik skraidyti.
Tai ir skraidyk.
Pati paskirsi save, kur nori. Kai baigsis daktarų skirta pusmečio pertrauka...
Galiu save paskirt Boldvinu?
Ir skrist kiečiausiu skraidančiu aparatu pasaulyje?
Niekšeli tu.
Pradėsi po savaitės. Atsidėkosi vėliau.
Norėčiau 25-erių metų išlaikymo „Glenfarclas“ butelio.
Nors „Glenfiddich“ irgi niekada nenuvilia.
Molė Kob...
astronautų skyriaus vadovė.
Eina sau.
Ačiū tau už skambutį.
Nebuvo progos pakalbėti per laidotuves.
- Norėjau... - Sakei, kažką nori atiduoti?
Taip.
Pagaliau susikaupiau ir perrinkau Kleitono daiktus.
Tai radau ant grindų, kampe.
Pamaniau, jog kai ką iš to norėsi pasilikti.
Čia - Kleitono pradinių klasių dienynai.
Čia - mamos atvirukai, rašyti jam gimimo dienos proga.
SU GIMIMO DIENA!
Ačiū, kad atvežei šiuos daiktus.
Suprantu, jog mes ne visada sutarėm,
bet aš tikėjausi, jog gal galėsim pradėt iš pradžių.
Kodėl?
Nes mes abi mylėjom Kleitoną.
Ką tai turėtų reikšti?
Žinau, jog troškai, kad jis dievintų tave, bučiuotų žemę, kuria vaikštai.
Ar tai tu vadini meile?
Tai - visiškai ne...
Tu juk nepažįsti manęs.
- Ir nesistengei pažinti. - Aš tave puikiai pažįstu.
Kleitonas man pasakė, kas iš tiesų nutiko Mėnulyje.
Ką?
- Jis negalėjo. - Nuo manęs jis nieko neslėpė.
Jis man papasakojo, kaip susilaužei ranką.
Ir tik tam, kad išgelbėtum baltaodžio karjerą.
Tas vyras buvo mano draugas. Mūsų įgulos narys.
Jo odos spalva čia niekuo dėta.
Ir kaip jis tau atsidėkojo? Dabar iš tavęs visi šaiposi.
Jei tai būtų tiesa, kodėl jie leistų man vėl skrist į Mėnulį?
Tu vėl ten skrendi?
Nuostabu.
Padėsi jiems švaistyti milijonus tam,
jog sužinotų, ar pupos gali sudygt Mėnulyje.
Jei už tuos pinigus jie būtų suteikę pagalbą veteranams,
Klėjus nebūtų nusižudęs.
Nesuprantu, kodėl pamaniau, jog šįkart bus kitaip.
Tu nepasikeisi.
Palauk.
Aš tau irgi kai ką turiu.
Čia - Klėjaus?
Bet jis išmetė visus savo medalius. Pati mačiau.
Šito neišmetė.
- Iš kur tu… - Jis pats man jį davė.
Aš nesuprantu.
Kodėl jį man duodi?
Tai tu pripūtei Klėjui į galvą nesąmonių apie patriotizmą.
Tik per tave jis išėjo kariauti.
Jis įstojo į kariuomenę, nes norėjo tarnaut savo šaliai.
Savo šaliai?
Ar jis tau pasakojo, ką jo kolegos kareiviai
darė tądien, kai buvo nužudytas Martinas Liuteris Kingas?
Jie surengė linksmybes.
Apsirėdė kukluksklano apsiaustais ir mosavo Konfederatų vėliavom.
Bet juk Klėjui davė medalį, todėl viskas gerai.
- Klėjaus būrio kariai to nedarė. - Aš ir nekalbu apie jo būrį.
Aš kalbu apie JAV vyriausybę.
Dėdė Semas mus naudojo kaip patrankų mėsą.
Kleitonas tarnavo su pasididžiavimu.
Iš pradžių.
Paskui jis tik apsimetinėjo tam, kad tau įtiktų.
Jis viską darė tik dėl tavęs.
O dabar, kai jo nebėra, tu skubi jį pamiršti.
Pirmyn.
Skrisk į Mėnulį, padėk jiems ir ten sukelti dar vieną Vietnamo karą.
Tai ne...
Mes ten vykdome rimtus tyrimus mūsų visų ateities labui.
Kalbi kaip ir jie.
Bet tu - ne viena jų. Ir niekada nebūsi.
Jie gal ir įleido tave į autobusą, bet tavo vieta visada bus gale.
Žinau, kad jau esu apie tai užsiminusi,
bet...
Mėnulis turėjo būti tik tramplynas,
o tapo tikra klampyne,
įsiurbiančia vis daugiau ir daugiau lėšų...
Tiesa, bet prezidentas nenori leisti sovietams paimti viršų.
Aš - irgi.
Jei mes nusileisime Marse, mes juos aplenktume šviesmečiais.
- Kas? - Žinai, kokia tavo bėda, Elen?
Tu nieko neapgaudinėji.
Ką tai reiškia?
Turi išmokt geriau lošt pokerį.
Pameni, kai prieš porą metų
senatorius Langas užsipuolė Mėnulio programos biudžeto viršijimą?
Taip, jis tai pavadino Mėnulio skyle.
Tą kalbą jam rašiau aš.
Kodėl jūs tai darėt?
Langas tuo metu kovėsi dėl perrinkimo.
Taip, prisimenu.
Koenas jį vadino NASA sąvadautoju.
Džonui reikėjo parodyti savo savarankiškumą.
Mes jau turėjom pakankamai balsų už mūsų finansavimą,
tad kodėl nepadėjus jam?
Paskui, jam laimėjus...
Langas apsigalvojo ir palaikė finansavimo įstatymą,
leidžiantį NASA savo naujas technologijas gaminti privačiose įmonėse.
Ir dėl to
agentūra per mažiau nei dešimt metų galės visiškai išlaikyti save.
O tai išlaisvins mus nuo Kongreso kaprizų.
Būtent.
Mes turėsime pakankamai pinigų Marso tyrimams.
Ir mes ties tuo nesustosime.
Mes su tavim visa tai matysime pirmi.
Jei kitais metais nelaimės demokratai.
Tai, turbūt, buvo labai sunku.
Dirbote išsijuosęs,
staiga laimi Kenedis, o jūs netenkate savo darbo.
Toks gyvenimas. Pergales keičia pralaimėjimai.
Ar Niksonas buvo pirmas, kuris jus pasamdė?
Ne.
Ne, manęs nesamdė niekas. Aš pats sau susikūriau šias pareigas.
Tikrai?
Šia bacila užsikrėčiau karo metais tarnaudamas povandeniniame laive.
Naktimis iškildavome į paviršių, kad pakrautume baterijas.
Ir ten, vieni visame
Ramiajame, dangus virš mūsų buvo nusagstytas žvaigždėmis.
Kai kurių jų pavadinimus išmokome tam, kad naviguotume, bet...
Aš norėjau sužinoti visų jų pavadinimus.
Demobilizavęsis nusipirkau savo pirmąjį teleskopą...
iš „Sears“ katalogo.
- Dar šlakelį? - Taip.
Nežinojau, kad jūs neabejingas kosmosui.
Galvojau...
Ką? Kad aš - ryšius mezgantis politikas,
kuriam jo karjera rūpi labiau nei NASA?
Ne, viskas gerai, Elen.
Žinau, Džonsono kosminiame centre visi laiko mane Reigano liokajumi,
o prieš dešimtmetį laikė Niksono liokajumi.
Bet aš nepykstu.
Žmonės politikų nekenčia nuo tada, kai šie atsirado, bet
tiesa yra ta,
jog mūsų dėka visa tai tampa įmanoma.
Aš pasiekti Marsą noriu ne mažiau už tave. Patikėk.
Ir tu man labai padėsi, Elen.
Tu - nuoširdi kaip pati aušra.
Žmonėms tai patinka.
Ačiū, Tomai. Tai labai malonu.
Priprasi prie žaidimo taisyklių.
Mes visi su skirtingais žmonėmis vaidiname skirtingus vaidmenis.
Su Reiganu esu kitoks Tomas Peinas, nei buvau su Niksonu
ar Tipu Oneilu, ar Margo Medison.
Ir dar kitas aš būnu namie, su žmona.
Svarbiausia, nepamiršt, kas iš tiesų esi.
Geriausias Skorsezės filmas.
- Tu juokauji. - Tai - šedevras.
O, varge. Tu taip sakai, nes tau patinka Džeris Liuisas.
Už ką galima jo nemėgti?
Už viską.
„Išprotėjęs profesorius“ - genialus kaltinimas
Amerikos vyrų psichikai.
Tavo, galbūt. Man toks apsėdimas nebūdingas.
Sako tas, kuris 15 kartų žiūrėjo „Yentl“.
- Tai taip... - Labas, El.
Kaip tavo diena?
Gana įdomi.
Mums jau metas. Turim spėti į pirmąją dalį.
Kur einate?
Į muzikinį spektaklį.
Tas Donos Samer parodijuotojas, sako, fantastiškas.
- Eime kartu. - Taip.
Mielai, bet rytoj turiu susirinkimą jau 8.00 val. ryto.
Pabūtum valandą, paskui grįžtum namo.
Tau derėtų dažniau kur išeiti, pasilinksminti.
Taip, eime.
Kitą sykį.
Gerai. Jei jau lieki namie, gali peržvelgti savo Mėnulio paštą.
Grįžusi prie jų dar neprisilietei.
Gerai. Vajetau.
- Sėkmės. - Tau taip pat.
Daug laiškų.
DRAUDIMO SUTARTIES PAKEITIMŲ PRIEDAS
PEM HORTON OSTINAS, TEKSASAS
LAIŠKELIS NUO PAMELOS HORTON
SVEIKA, MAČIAU TAVE PER ŽINIAS! SVEIKA SUGRĮŽUSI Į TERRA FIRMA.
PASKAITYK, GAL PATIKS? PEM
MŪZA #10 AUTORĖ - PAMELA HORTON
PAMELA HORTON - TEKSASO UNIVERSITETO MENŲ MAGISTRĖ.
OSTINO KOLEDŽE JI DĖSTO KŪRYBINĮ RAŠYMĄ IR POEZIJĄ.
ATSPĖSI, KURIS EILĖRAŠTIS APIE TAVE?
KUR MES SUSITIKOM? AUTOBUSO STOTELĖJE?
EINANT GATVE? AR ŠALIA SKERSGATVIO?
„Discovery“ starto centre. Tikriname operacijų nutraukimą.
Supratau.
Regis, tvarka, centre.
Iki numatyto renginio liko devynios minutės.
Transliuosime ilgai lauktą Treisės interviu NBC.
Imu manyti, jog mes čia - tik vairuotojai.
Gal viduriniame skyriuje tau paliko makiažo?
Labai juokinga.
Starto centre, ryšys su Treisės kamera yra.
Supratome, „Discovery“. Ryšys veikia puikiai.
Gerai. Jungiama tiesioginė transliacija. Trys, dvi, viena.
Sveiki.
Labai džiaugiuosi galėdama kreiptis į jus iš erdvėlaivio „Discovery“.
Taip, keliauju į Mėnulį, kur būsiu šešis mėnesius.
Tai - gyvenimo kelionė.
Tik truputį nuogąstauju, jog nepavyko su Semu išvykt medaus mėnesio.
Kai kurie žiūrovai klausia, kodėl prisistatote Styvens pavarde,
kai, ištekėjus, jūsų pavardė tapo Klyvlend?
Gal galite paaiškinti?
Suprantate, visi mane jau pažįsta Styvens pavarde.
Todėl nenorėjau keisti.
Tuo pačiu sutaupiau mokesčių mokėtojų pinigų.
Myliu tave, Semai.
Astronautė Treisė Styvens kalbėjo su mumis prieš 40 min.,
kuomet ji ir kiti įgulos nariai ruošėsi erdvėlaivio startui.
Man ką tik pranešė, jog iki starto liko vos dvi minutės...
Ačiū. Labai dėkoju.
Sveiki atvykę į „Laimės ratą“. Džiugu jus matyti.
Prašau sutikti mūsų laidos vedėją Vaną Vait.
Vana.
Sveiki.
...tikimės, jog pasieksim savo erdvėlaivius anksčiau už juos.
- Oro spaudimas krinta. - Tu teisi.
Turite du vaikus. Papasakokite apie juos.
Turiu du fantastiškus vaikus.
Vienam dar nėra vienerių, kūdikis, kita - nuostabi trejų metų mergaitė.
Juos man padovanojo mylima žmona.
- Tai buvo... - Du nuostabūs vaikučiai.
Nuostabu išties.
Sveikiname jus, Džefai. Linkime sėkmės.
Aštuoni, septyni, šeši.
ERDVĖLAIVIO „DISCOVERY“ STARTAS
Jungiamas pagrindinis variklis. Dvi, viena...
IŠJUNGIA GARSĄ
Lik sveika, Treise.
Iki pasimatymo.
Ką ten laikote, pone Piskoti?
Sumuštinį, pone.
Girdėjau, šiandien - paskutinė jūsų diena šiose pareigose. Sveikinu.
Užsidėkite.
JŪRŲ LAIVYNAS
Su visa pagarba, pone. Tarnauju oro pajėgose, ne jūrų laivyne.
Užsidėkite.
Užsismaukite žemiau.
Žemiau.
Dabar gerai.
Kitos savaitės pradžioje imkitės treniruočių T-38.
Lauksiu jūsų Palmdeile.
Palmdeile... Kalifornijoje?
Sveikinu.
Esate paskirtas antruoju pilotu pirmajam „Pathfinder“ skrydžiui.
Supratau, pone.
Ačiū.
Liko dvi valandos. Laikas.
ARABIJOS LORENSAS
- Labas, Bobai. - Labas, Bobai.
O šis kabinetas atrodys keistai be tavęs.
Šitą paliksiu Molei.
Jai reikia treniruoti artimą smūgį.
Neabejoju, jai patiks.
Kas yra?
Edai, žinok, esu tau dėkinga už tai, kad paskyrei mane į 91-ą Džeimstono pamainą.
Ir kad padarei tai taip greitai.
Nuoširdus tau ačiū.
Bet...
Bet kas?
Man to nepakanka.
Nepakanka?
Atleisk man, bet ne.
Aš noriu vadės pareigų.
Dane, tavo pertrauka buvo tikrai ilga.
Juk negali imti reikalauti...
Juk pats žinai, kaip aukojausi.
Kiek laiko praradau.
Aš buvau pirmoji juodaodė moteris kosmose, Edai.
Ir štai, aš vis dar maluosi gale.
Liaukis, Dane.
Tu rimtai apie tai?
Aš daug galvojau.
Aš noriu būti pirmoji afroamerikietė misijos vadė.
Pirmoji juodaodė vadė, štai kas?
Rimtai? Mesi šią kortą?
Teisingai supratai, Edai.
Jei dabar nesuteiksi man vadės pareigų,
aš visiems laikams liksiu nevykusi juodaodė, susižeidusi Mėnulyje.
O štai baltaodžiam vyrui tai seniai būtų atleista.
Suprantu, kad gali taip atrodyti, bet tai nėra tiesa.
Pameni, „Mercury 4“ metu per Gasą Grisoną liukas nulėkė per anksti, kai nusileido?
Spauda jam iki šiol to neatleido.
Juk supranti, kad jo odos spalva čia niekuo dėta?
Edai, kiek dabar yra astronautų?
Du šimtai penki.
Kiek iš jų - juodaodžių?
Vienuolika.
Ir kiek jų vadovavo misijoms?
Vienas.
Tikiuosi, tu nekalbi... Tikiuosi, tu neturi galvoje...
Aš nieko neturiu galvoje.
Aš sakau tau tiesiai šviesiai.
Man to nepakanka.
Dane, suprask mane. Tokie dalykai reikalauja laiko.
Pati žinai, kad vadai turi įgyti kvalifikaciją, jie turi būt apmokyti.
Paskui atliktų misijų skaičius turi būt pakankamas.
Patikėk, jei jie būtų pasirengę, jie visi būtų vadais.
Jei būtų pasirengę? Kalbi kaip futbolo komandos savininkas.
Bet mes jau tai aptarėme.
Ne. Neaptarėme.
Edai, į šią programą patekau, nes reikėjo vienos juodaodės.
Ir aš dėkojau už galimybę, nesvarbu, dėl kokių priežasčių buvau atrinkta.
Tačiau praėjo jau trylika metų.
Ši programa
turi galią keisti žmonių pasaulėžiūrą.
Juk pats supranti.
Juk žinai, kad šiandien - paskutinė mano diena šiose pareigose.
Būtent todėl ir prašau tavęs dabar.
Kol Molė perims šį darbą pirmadienį,
tu esi vienintelis, galintis pajudinti šį klausimą.
Man metas į susirinkimą.
Atleiskite, kad vėluoju.
Sveikas.
Čia - tau, Edai.
Devynerių metų astronautų skyriaus vadovo kėdėje proga.
Ar man sugalvot norą?
Ar jis dar neišpildytas? Tu - jau „Pathfinder“ vadas.
O ko norėtum?
Pradėti susirinkimą.
Aukso žodžiai.
Turiu jums jaudinančią žinią.
Sovietai priėmė mūsų prezidento pasiūlymą
surengti bendrą šalių kosminių programų misiją.
Negaliu patikėti, bliamba.
Sakei, kad jie nesutiks.
Pasirodo, premjeras Andropovas nekantrauja parodyti pasauliui,
kad Sovietų Sąjunga yra nusiteikusi taikiai JAV atžvilgiu.
Jau sakiau. Tai - visiška nesąmonė.
Sovietai vis dar skraido „Sojuz“ erdvėlaiviais.
Jų daugkartinio naudojimo „Buran“ nė sykio neatsiplėšė nuo žemės.
Jie sutiko tik tam,
kad iš arčiau pašnipinėtų mūsų technologiją.
O mums nebūtina jos jiems rodyti.
Sovietams galim parodyti tai, ką jie jau yra matę.
Apie ką tu?
Čia, kosminiame centre, stovi senas „Apollo“ komandinis modulis.
Buvo paliktas kaip „Skylab“ gelbėjimo priemonė iki daugkartinių erdvėlaivių.
Ketinome išsiųsti jį į „Smithsonian“ muziejų.
Jei šiam atvejui panaudosime „Apollo“,
rusai nepriartės prie mūsų daugkartinio naudojimo erdvėlaivių.
Bet tam turime turėti „Saturn 1B“ raketą.
Yra viena Hantsvilyje.
Tuomet tai įmanoma.
Prezidentui tai patiks.
Jis nuolat sako, kaip herojiškai atrodė „Apollo“.
Sovietai sako, kad jie jau ruošia įgulą...
Kad parodytų savo nuoširdžius ketinimus.
Mes irgi turim daryt tą patį.
Nesmagu, jog tenka tave spausti paskutinę dieną, Edai,
bet abejoju, ar tai norėčiau palikti panelei Kob.
Tuo labiau, jog atlikus patobulinimus, įgulą dabar sudarys tik du nariai.
Vadą galiu pasiūlyti jums dabar pat.
Tikiuosi, ne save.
Ne. Aš skiriu Danielę Pūl.
Sukaupusi didelę patirtį „Apollo“ misijose, ji puikiai tiks.
Vis tik derėtų apsvarstyti kitas kandidatūras.
Kodėl?
Edai, ši misija - labai svarbi prezidentui.
Jis nori, kad skristų tik patys geriausi.
Aš pats su ja Mėnulyje praleidau tris mėnesius.
Labai sudėtingose sąlygose ji pasirodė nepriekaištingai.
Suprantu, jog nori palaikyti kolegę, bet juk žinai, kad tai - netiesa.
Ir ką tai turėtų reikšti?
Liaukis, Edai. Negi nori, kad pasakyčiau paraidžiui?
- Tas reikalas su ranka... - Tai nebuvo jos kaltė.
- Visuomenė mano... - O mes pakeisim visuomenės nuomonę.
Tomai, aš su Pūl buvau pratybose. Sutinku su Edu.
Aš - taip pat.
Ji išskirtinai puikiai pasirodė „Apollo 24“ krizės metu.
Ir, manau, atėjo metas
sėst į erdvėlaivio vado kėdę afroamerikietei.
Dėl to nesiginčysiu.
Juk tai aš atrinkau Pūl į astronautes, šiaip jau.
Tai kokios bėdos?
Baltuosiuose rūmuose visi mane užsipuls.
O tu jiems primink, su kokia idėja paleidome „Apollo 11“.
„Atvykome su taika visai žmonijai.“
Privalome tai pagrįsti.
Ir ši misija, su savo simboline reikšme,
yra puiki proga tai parodyti.
Manau, Edas čia teisus.
Juk žinai, kaip sovietai mėgsta kiekviena proga
priminti sudėtingą mūsų rasinių santykių istoriją.
O tai pasiųs jiems itin stiprią žinią apie tai, ko pasiekėme.
Gerai, aš jiems pasiūlysiu.
Jei kas prieštaraus, sakyk man.
Aš paskambinsiu gynybos sekretoriui, ir jis parems šią idėją.
Šiuo klausimu palaikysiu tave, Tomai.
Tvarka.
Ir penkios, keturios, trys, dvi...
Turi minutę?
Tik vieną minutę ir turiu.
- Ką tai reiškia? - Apie ką šneki?
Maniau, mes - draugai. Tu mane apėjai.
Nebuvau to apgalvojęs, Tomai. Mintis man šovė į galvą tą pačią akimirką.
Pastaruoju metu tau dažnai šaudo netikėtos mintys.
To reikalo su „Pathfinder“ irgi neaptarei su manim.
Paskui bum, Gordo Styvensas skrenda į Mėnulį
po kone dešimtmetį trukusio draudimo skraidyti.
Gordo gauna atlyginimą. Jis - vienas geriausių mūsų pilotų.
Visi žino, kad jis - girt... Jis daug geria.
Ar nematai, kaip jis atrodo? Jis prašyte prašosi katastrofos.
Klausyk, jis priaugo svorio, taip,
bet jis susitvarkys.
Kaip visada. Jo puikūs profesionalumo rezultatai...
Labai tikiuosi, kad šiuos sprendimus priėmei gerai viską pasvėręs.
O ne iš nepotizmo ar favoritizmo...
Ar kokio ten „izmo“.
Prakeikimas!
Šūdas.
Edas sakė dvyliktą, taip?
Tikrai taip.
Kokia čia kepuraitė? Juk tu - iš oro pajėgų.
Aš pralošiau lažybas.
Eina sau. O dėl ko?
Buvau girtas...
neprisimenu.
Ir NASA paskyrė tave pirmajam branduolinio erdvėlaivio skrydžiui.
Atsiprašau už vėlavimą.
Pakeliui į Elingtoną lūžo mano ševroleto jungiamasis strypas.
Kiek metų tam automobiliui? 40?
Įsigijau jį prieš 14 metų, kai tu dar tenisą mokykloje žaidei.
Džiaugiuosi, kad jų tokių dabar negamina.
Prie reikalo. Turiu grįžt į Hjustoną.
Jūs vadovausite simuliaciniams moduliams, kol būsiu išskridęs į Kanaveralą
tikrinti paleidimo valdymo centro patobulinimų.
Bet pirma parodysiu jums kai ką.
- Labai jums ačiū, Trojau. - Man tai - vienas malonumas, panele Pūl.
Tik kad čia - vien senos dėžės ir kandys.
Ko ieškote?
Noriu pasisveikinti su savo erdvėlaiviu.
Čia - jūsų erdvėlaivis?
Šita skardinė?
Šita skardinė.
Jūsų dėmesiui - „Pathfinder“.
„PATHFINDER“ JUNGTINĖS VALSTIJOS
Pirmą sykį matau jį užbaigtą.
Jis - triskart galingesnis už mūsų dabartinius erdvėlaivius.
Kuomet skrisim į Marsą,
šie branduoliniai varikliai kelionę sutrumpins šimtu dienų.
Mūsų užduotis - išbandyti jį pačioje atšiauriausioje aplinkoje.
Kad neliktų nė menkiausio defektėlio.
Pasirinkau jus abu, nes jūs - geriausi.
Dr. Raid ilgus metus kūrė šiuos variklius,
tad metas pačiai juos išbandyti kosmose.
Ponas Piskotis nėra pasiekęs orbitos,
bet aš mačiau jo puikų pasirodymą šešių atsarginių įgulų užduočių metu.
Atrodo, jis nujaučia būsimą gedimą ir jo ištaisymo būdą.
Taip pat jis yra gana neblogas lakūnas.
Nors ir raudonplaukis.
Žinokite, jog į mus smigs daugybė akių.
Todėl negalime leisti sau klysti.
Todėl ruošimės negailėdami jėgų.
Viskas aišku, vade.
Kitaip ir būt negali.
Įsirašykime į istoriją.
- ...prašo visų atsistoti... - O, ne.
...ir pagerbti
jo šalies himną, kurį jis dabar atliks.
Saugok subinę, sumautas komuniste.
Dainuok, dainuok, kol dar dantis turi.
Eina sau, Styvai.
Duokš man skėtį. Laikyk!
- Prasideda! - Kur jis?
Ponios ir ponai,
iš Pietų Kalifornijos...
MES - JŪRŲ PĖSTININKAI
...seržantas Žudikas!
Taip!
Žudikas taip spirs jam į subinę, kad jis iki Sibiro nulėks.
Tegu verčiau pasisaugo Volkovo dešiniosios.
Aną savaitę Šrivporte
nuo Volkovo smūgio vienas užsienietis net triūsikus pametė.
O tas paskui dar ir Tito Santaną pribaigė.
- Mėgstate imtynes? - Siaubas. Taip.
Jis įkrės jam į kailį.
Gordo, ar Elingtone tavęs nelaukia Edas?
Maniau, jūs kartu skrisite į Kanaveralą.
Viskas gerai. Greit nulėksiu.
Štai.
„Pathfinder“, žinoma, nuostabus,
bet aš vos nenumiriau, kai Salė iškritikavo admirolo mašiną.
Man gerklė perdžiūvo, nė žodžio negalėjau ištart.
Klausyk, lakūne.
Edas Boldvinas gali susimauti kaip bet kuris kitas.
Jei tu - antrasis pilotas,
tavo užduotis - jam pasakyt, jei jis susimaus.
- Jei nesugebėsi, tada... - Jėzau, Helena. Moki sugadinti nuotaiką.
Saugokis! Laidynė!
Labas, Edai.
Vajė, tai - mažiausiai 140 kg!
Išmestas į orą...
Na ir sunki jo dešinė!
Taip, seržante! Sumalk jį į miltus!
Kad tave kur! Penki... - Sumalk jį!
...dičkis nusviestas, ir seržantas...
Įsprausk jį į kampą, po velnių!
Rusas susvyravo. Volkovas net priklaupė.
Ei, teisėjau, gal aklas? Juk draudžiama kandžiotis!
Tėti?
Kas tau, tėti?
Matai skruzdėles?
Taip, sunku jų nematyti.
STYVENSAS
Pasiruošęs, bičiuli?
Kas tau?
Mačiau skruzdėles.
Ką?
Kada? Ką veikei?
Žiūrėjau TV tavernoje.
Negėriau nieko, tik pepsį.
Jos ropojo visur.
Visur ropojo.
- Ar buvo kas šalia? - Taip, Denis.
Jis dirbo.
Viskas greit baigėsi.
Karen, ji tiesiog išpurškė jas purškalu.
Pala, jos buvo tikros?
Pamaniau, vėl stogas važiuoja, Edai. Maniau, man vėl ėmė vaidentis.
Ėmiau dusti,
o pakeliui į čia pylė prakaitas, drebėjau.
Jutau jas ropojančias rankomis, veidu.
Kas, jei ten ir vėl tai pasikartos, Edai?
Gordo, tau nesivaideno.
Nieko panašaus nevyksta.
Žinai, mano tėvas...
Jis buvo kiečiausias bičas, kokį tik esu matęs.
Kare jis patyrė daugybę siaubo.
Gvadalkanalyje, Peleliu, Okinavoje.
Tos banzai atakos.
Japonų pėstininkų banga, visi klykia kaip įsiutę žvėrys,
lipantys per saviškių kūnus,
bet jis nė sykio nenuleido automato.
Jis šaudė nepailsdamas.
Nesu matęs, kad jis būtų kada pasitraukęs.
Paskui smogė vėžys.
Nuėjau jo aplankyti. Jis gulėjo ant nugaros.
Gaudė orą kaip žuvis, išmesta ant kranto.
Išpūtęs akis, persikreipęs iš baimės.
Aš to neištvėriau.
Išbėgau iš palatos.
Nežinau.
Gal...
jis visad jautė baimę.
Giliai viduje.
Tik tapo per silpnas
jai priešintis.
Ką man daryti, Edai?
Atsistok ir būk vyras.
- Ką? - Girdėjai.
Tu - astronautas, po galais.
Sėdėjai subinę padėjęs ant 250 000 tonų degaus kuro
ir sakei: „Jungiam degimą.“
O dabar sėdi čia ir žliumbi kaip apsišikęs vaikas!
„Edai, kaip aš bijau. Koks aš silpnas.“
Liaukis drebinęs kinkas, dėl Dievo meilės!
Atsargiau, Edai.
Antraip kas? El Gordo kažką padarys?
El Gordo gali.
- Gal tau iš tiesų pasimaišė. - Nutilk.
- Gal tu - jau ne Gordo Styvensas! - Nutilk!
Gal skrisk į Floridą keleiviniu reisu?
Neabejoju, tau jie vietą suras.
959, čia - 910.
Edai, nukrypom į pietus nuo maršruto. Kuro nepakaks.
Kas vyksta?
Padarysim nedidelį lanką. Norėjau pažiūrėt, ar dar turi kiaušus.
HAMBLAS (HJUSTONAS)
Skrendame virš kovų lauko, biče.
MEKSIKOS ĮLANKA ŽEMA KONTROLĖ
Niekšeli. Gerai, aš tau parodysiu.
Pirmyn, bičiuli.
Neslūgstant Šaltojo karo įtampai,
bent vienas žmogus kviečia visus susivienyti.
Tai - Džonas Lenonas.
Žymus muzikantas ir aktyvistas
kreipiasi į pasaulio lyderius ir palaikančius jį gerbėjus
organizuodamas, kaip pats sako, koncertą už taiką.
Koncertas, kuriame Lenonas dalyvaus pats, bus surengtas Niujorke
rudenį.
Kol kas neaišku, ar prie jo prisijungs Polas, Džordžas ir Ringo.
Kitos žinios.
Panamoje įvyko visus pribloškęs įvykis.
Pasak Pentagono, jūrų laivyno ruonių būrys
slapta prasibrovė į Panamos karinį padalinį,
kur buvo kalinami Amerikos kariai, ir išlaisvino visus keturis.
Eina šikt.
Susišaudymo metu buvo nukauti mažiausiai du Panamos kariai.
Prezidentas Torichosas pasmerkė šį veiksmą
kaip Panamos suverenumo pažeidimą
ir kreipėsi į Sovietų Sąjungą
pagalbos ginant šalį...
NEPAMIRŠK PASIŽYMĖTI!
- Šūdas. - Nieko tokio.
Aš niekam nesakysiu, jei ir jūs nesakysit.
Tik nerūkykite kartu su Kele, gerai?
Klausau, ponia.
Slidus, niekšeli. Tai tavęs neišgelbės.
Žiūrėk, pimpiagalvi.
O, ne, tik nereikia.
Štai tau.
Atleisk, jūreivi. Pats prisiprašei.
Jau gali pasiduoti.
Taikinys nustatytas.
Foks 2! Tau galas, bičiuli.
Jetau.
Mes tai vadinam švariu sunaikinimu.
Mes tai vadinam kvailio sėkme, Gordo. Ar pavyks du kartus iš trijų?
ĮSPĖJIMAS
Negerai. Įspėjimas.
Jėzau, Edai, tu degi. Liepsnos veržiasi iš po kairiojo tavo variklio.
Šūdas!
KURAS - IŠJUNGTI
Tu verčiau šok pasivaikščiot, bičiuli.
Greičiau pasiplaukiot.
Pranešiu SAR. Edai, šok greičiau!
Mayday, Mayday.Hjustono centrui. NASA 910 - virš Meksikos įlankos.
NASA 959 dega, pilotas katapultuojasi.
Išvertė Egidija Tučkuvienė